CELEX: 32020R1029
Language: hu
Date: 2020-07-15 00:00:00
Title: A Bizottság (EU) 2020/1029 végrehajtási rendelete (2020. július 15.) az (EU) 2020/595 végrehajtási rendelet alapján a juh- és kecskehús magántárolásához nyújtott támogatás iránti kérelmek benyújtási határidejének meghatározásáról

16.7.2020   
               
               
                  HU
               
               
                  Az Európai Unió Hivatalos Lapja
               
               
                  L 227/10
               
            
         A BIZOTTSÁG (EU) 2020/1029 VÉGREHAJTÁSI RENDELETE
         (2020. július 15.)
         az (EU) 2020/595 végrehajtási rendelet alapján a juh- és kecskehús magántárolásához nyújtott támogatás iránti kérelmek benyújtási határidejének meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 18. cikke (2) bekezdésére,
         mivel:
         
                     (1)
                  
                  
                     Az (EU) 2020/595 bizottsági végrehajtási rendelet (2) alapján nyújtott magántárolási támogatás kedvező hatást gyakorolt a juh- és kecskehús piacára.
                  
               
                     (2)
                  
                  
                     Az (EU) 2020/1007 bizottsági végrehajtási rendelet (3) öt munkanapra felfüggesztette a magántárolási támogatás iránti kérelmeket.
                  
               
                     (3)
                  
                  
                     Ezért indokolt megszüntetni a juh- és kecskehús magántárolásához nyújtott támogatás odaítélését, valamint meghatározni a támogatás iránti kérelmek benyújtásának határidejét.
                  
               
                     (4)
                  
                  
                     A jogbiztonság érdekében az (EU) 2020/595 végrehajtási rendeletet hatályon kívül kell helyezni.
                  
               
                     (5)
                  
                  
                     A spekuláció elkerülése érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba.
                  
               
                     (6)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/595 végrehajtási rendelet alapján a juh- és kecskehús magántárolásához nyújtott támogatás iránti kérelmek benyújtási határideje 2020. július 17.
         
         
            2. cikk
            Az (EU) 2020/595 végrehajtási rendelet 2020. július 17-én hatályát veszti.
            Rendelkezéseit azonban továbbra is alkalmazni kell az azok alapján, e rendelet hatálybalépése előtt kötött szerződésekre.
         
         
            3. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 15-én.
            
               
                  a Bizottság részéről,
               
               
                  az elnök nevében,
               
               Wolfgang BURTSCHER
               
                  Főigazgató
               
               
                  Mezőgazdasági és Vidékfejlesztési Főigazgatóság
               
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2020/595 végrehajtási rendelete (2020. április 30.) a juh- és kecskehúsra vonatkozó magántárolási támogatás nyújtásáról és a támogatás összegének előzetes rögzítéséről (HL L 140., 2020.5.4., 21. o.).
         
            (3)  A Bizottság (EU) 2020/1007 végrehajtási rendelete (2020. július 9.) az (EU) 2020/595 végrehajtási rendelet alapján a juh- és kecskehús magántárolásához nyújtott támogatás iránti kérelmek benyújtásának felfüggesztéséről (HL L 223., 2020.7.10., 3. o.).